Man verloor amper 32 kg om soos Disney-prins te lyk
JY LEES NOU Man verloor amper 32 kg om soos Disney-prins te lyk
Ná hy ’n klomp kilogramme afgeskud en sy gesig skoongeskeer het, is Jeffrey Kandall se transformasie gou in die sosiale media met die prins in die Beauty and the Beast-fliek vergelyk.
Die transformasie van Jeff Kendall. Foto: Reddit
Die 26-jarige boorling van Connecticut het meer as ’n week gelede ’n klomp selfies van sy byna drie jaar lange reis van vet tot fiks in foto’s op Reddit begin plaas. Dit het soos ’n veldbrand oor die internet versprei soos mense dit gedeel het.
Mense op sosiale media meen Jeff Kendall se transformasie is soos in Beauty and the Beast. Hy lyk glo soos die prins waarin die gedierte verander. Foto's: Disney/Instagram
“Dit gee my ego 'n groot hupstoot,” het Jeffrey aan People vertel. Dit het hom help motiveer om aan te hou oefen en op te let wat hy eet.
Sy ma se siekte en 'n vriend wie se meisie hom gelos het, het Jeffrey genoop om sy voorkoms-ommeswaai van stapel te stuur. Sy ma, Liliana, was in Julie 2015 ernstig siek in die waak-eenheid van ’n hospitaal weens ’n bloedklont in haar brein.
Sy was weke lank in die hospitaal en was twee keer in ’n koma en toe sy eindelik huis toe gaan, het Jeff na haar begin omsien. Hy het in ’n verlammende depressie weggesink.
Tydens daardie emosionele tyd, was Jeff se gesondheid ook nie na wense nie. Hy het 113 kg (250 pond) geweeg en het besef sy hoë bloeddruk kan hom in dieselfde bootjie as sy ma laat beland.
Toe 'n goeie vriend en sy meisie se verhouding op die rotse beland, het hy vir Jeff gevra om saam met hom te begin oefen en hy het ook joga-videos op YouTube begin kyk en dit tuis beoefen.
Met al die positiewe kommentaar wat hy in die sosiale media kry, droom Jeff nou daarvan om 'n voltydse model te word.
It’s my first time posing for someone and it took a little opening up but I hope you all like these! Thanks so much to my beautiful friend, @melacrylic for helping to take and create these. I hope you all enjoy them as much as I do?? I only wish I smiled more, but that’s a good goal for next time ??I love and appreciate you all, I hope you have a wonderful day and night #love #photoshoot #wlyg #nymmscoutingtour #willyscouts #scoutme
Bronne: www.sunnyskyz.com, bestlifeonline.com, www.thesun.co.uk, people.com.
Meer oor: disney| gewigsverlies| prins